﻿ DIVIZIUNEA DIGITALĂ DIVIZIUNEA DIGITALĂ ÎN ROMÂNIA – ANALIZĂ DE DOCUMENTE STRATEGICE  LA NIVEL NAŢIONAL ŞI EUROPEAN IOANA CĂRTĂRESCU PETRICĂ eşi Uniunea Europeană este, în medie, lider mondial în ceea ce priveşte accesul la tehnologia informaţiei şi comunicaţiilor D (TIC) şi competenţele digitale ridicate ale cetăţenilor, în rândul statelor membre există grave disparităţi în această privinţă. România este statul cel mai slab informatizat din UE 28, fiind puternic afectată de o nouă formă de inegalitate socială: diviziunea digitală. Astfel, cetăţenii din mediul rural, cei cu venituri şi nivel de educaţie scăzute şi membrii grupurilor vulnerabile au acces material la TIC şi competenţe digitale mult mai reduse decât cei din mediul urban, care au posibilităţi materiale mai mari şi un nivel de educaţie mai ridicat. Accesul scăzut la TIC a unei părţi semnificative din populaţie constituie pentru aceştia un obstacol în calea informării, educaţiei, ocupării, competitivităţii şi productivităţii crescute pe piaţa muncii. Acest lucru se repercutează, în cele din urmă, asupra situaţiei educaţiei, ocupării forţei de muncă, incluziunii sociale şi combaterii sărăciei şi a altor domenii strategice importante la nivel naţional. Pentru a identifica modul în care statul român îşi propune să combată diviziunea digitală, în contextul mai larg al recunoaşterii la nivel UE a importanţei TIC pentru progresul Uniunii, am analizat prevederile principalelor documente strategice din domenii relevante (prin obiect sau implicaţii) pentru acest tip de inegalitate. Documentele analizate fac parte, în majoritate, din cadrul normativ naţional, dar am inclus în cercetare şi unele strategii europene relevante, prin intermediul cărora au fost formulate recomandări în domeniu către statele membre. În urma analizei, am formulat o serie de recomandări, menite să crească eficienţa eforturilor de combatere a diviziunii digitale pe teritoriul României. Cuvinte-cheie: diviziune digitală, competenţe digitale, incluziune digitală. ARGUMENT În anul 2014, România se situa pe locul al zecelea în lume în topul ţărilor cu 1 . În ciuda acestei infrastructuri performante, însă, cea mai mare viteză de internet Adresa de contact a autorului: Ioana Cărtărescu Petrică, Universitatea din Bucureşti, Facultatea de Sociologie şi Asistenţă Socială, str. Schitu Măgureanu, nr. 9, sector 1, Bucureşti, e-mail: ioana.cartarescu@yahoo.com. 1 Sursa datelor: http://www.statista.com/chart/2783/top-10-countries-with-fastest-internet/. CALITATEA VIEŢII, XXVI, nr. 3, 2015, p. 289–304 290 IOANA CĂRTĂRESCU PETRICĂ 2 conform raportului INS cu privire la accesul populaţiei la tehnologia informaţiilor şi comunicaţiilor pentru anul 2014, doar puţin peste jumătate dintre români (54,4%) au acces la internet în propria gospodărie, peste 70% dintre aceştia concentrându-se în mediul urban. Aproape 40% din populaţia ţării cu vârste cuprinse între 16 şi 74 de ani nu a accesat niciodată internetul, ceea ce nu este surprinzător, având în vedere că 36,8% dintre români nu au utilizat niciodată un computer. Iar în ceea ce priveşte persoanele care locuiesc în mediul rural, acest număr scade dramatic, numai aproximativ una din cinci persoane tinere (16–34 ani) răspunzând că au utilizat computerul cel puţin o dată în viaţă. Probabilitatea ca o persoană să fi utilizat vreodată tehnologii ale informaţiei creşte o dată cu venitul şi cu nivelul de educaţie, este invers proporţională cu vârsta, şi este mult mai ridicată în mediul urban decât în cel rural, ceea ce indică, în mod clar, faptul că România se confruntă cu fenomenul diviziunii digitale (Şandor, 2006; Tufă, 2010; Borisov şi Şerban, 2012; Borisov şi Bărbulescu, 2012). O NOUĂ INEGALITATE: DIVIZIUNEA DIGITALĂ Fenomenul diviziunii digitale a început să fie studiat în ştiinţele sociale încă de la mijlocul anilor ’90 (Çilan şi alţii, 2009), când, în urma informatizării pe scară largă a statelor dezvoltate, începuse să se constate existenţa unei noi forme de inegalitate, care afecta oportunităţile celor care nu aveau acces la noile tehnologii ale informaţiei şi comunicaţiilor (TIC). Noţiunea de diviziune digitală a fost însă utilizată multă vreme în literatura de specialitate fără o conceptualizare clară şi un cadru teoretic solid (Van Dijk, 2006). După anul 2000, însă, pe măsură ce problema a devenit din ce în ce mai presantă, conceptul a fost dezvoltat, iar sfera sa de acoperire a fost extinsă, fiind pus, de asemenea, în legătură cu alte noi realităţi ale erei digitale. Pentru a putea interpreta corect măsurile propuse de documentele strategice în vederea reducerii acestei noi forme de inegalitate, este necesară familiarizarea cu principalele dimensiuni ale conceptului, care urmează a fi prezentate în continuare. În definiţia OECD, diviziunea digitală reprezintă „decalajul dintre indivizii, gospodăriile, afacerile şi zonele geografice la diferite niveluri socioeconomice, cu privire atât la oportunităţile lor de a accesa tehnologiile informaţiei şi comunicaţiilor, cât şi la utilizarea internetului pentru o mare varietate de activităţi” (OECD, 2001), sau, într-o formă simplificată şi cuprinzătoare, ea se referă la diferenţele socioeconomice în utilizarea acestor tehnologii (Vehovar et al., 2006). Aceste definiţii sunt, conform multor cercetători (DiMaggio şi Hargittai, 2001; Mossberger şi alţii, 2003; Van Dijk, 2005; Warschauer, 2003) superioare acelora care iau în calcul doar aspectul accesului fizic la tehnologia informaţiei (ex. Cuneo, 2002). Diviziunea digitală la nivel internaţional se datorează atât diferenţelor de situaţie economică şi socială dintre statele dezvoltate şi cele aflate în curs de dezvoltare, cât şi diferenţelor de limbă, având în vedere că cea mai mare parte a paginilor de internet, a programelor şi a aplicaţiilor sunt în limba engleză (Ibidem). 3 DIVIZIUNEA DIGITALĂ ÎN ROMÂNIA – ANALIZĂ DE DOCUMENTE STRATEGICE 291 În ceea ce priveşte diviziunea digitală la nivel naţional, ea apare pe fondul discrepanţelor socioeconomice şi culturale între diferite categorii de cetăţeni. Astfel, la o extremă a acestui clivaj se găsesc persoanele tinere, din etnia majoritară, cu nivel mai ridicat de educaţie şi de venituri, care locuiesc în medii urbane şi sunt mult mai puţin afectate de acest fenomen decât cele în vârstă, minoritare, cu nivel de educaţie şi de venit scăzute, care locuiesc în mediul rural şi care beneficiază rareori – dacă vreodată – de avantajele tehnologiei informaţiilor (Van Dijk, 2006; Cuervo şi Menendez, 2006; Cullen, 2001; Primo şi alţii, 2000). În unele state, genul este şi el un factor ce contribuie la diviziunea digitală, femeile fiind mai dezavantajate decât bărbaţii (Çilan şi alţii, 2009), însă în ultima perioadă, statele cu un nivel mai ridicat de dezvoltare economică şi socioculturală au reuşit să închidă acest clivaj, el rămânând adesea la nivel de autopercepţie şi autoevaluare (Van 2 , diferenţa între Dijk, 2006). De exemplu, în România, conform statisticilor INS proporţia femeilor şi a bărbaţilor care nu au folosit niciodată un computer este de aproximativ patru puncte procentuale în favoarea celor din urmă, însă în ceea ce priveşte proporţia celor care utilizează zilnic sau aproape zilnic internetul (grupa de vârstă 35–44 de ani), această diferenţă se reduce la două puncte procentuale (discrepanţele devenind din ce în ce mai mari o dată cu creşterea grupei de vârstă). Van Dijk (2006) atrage atenţia asupra faptului că accesul necorespunzător la TIC reprezintă o barieră semnificativă în calea obţinerii altor tipuri de resurse necesare (materiale, sociale, informaţionale etc.). Însă lipsa accesului material la aceste tehnologii (accepţiune răspândită a diviziunii digitale) reprezintă doar vârful aisbergului, existând şi alte tipuri de acces, fiecare putând fi obstrucţionate: motivaţional (neresimţirea necesităţii TIC), prin aptitudini („capitalul informatic” – Steyaert, 2000) şi prin modul de utilizare („decalaj de utilizare” – Cho şi alţii, 2003). Ultimele două dintre acestea sunt considerate cel puţin la fel de importante ca şi accesul material, fiind conceptualizate sub umbrela „alfabetizării digitale”. Aceasta desemnează varietatea de aptitudini tehnice, cognitive şi sociologice necesare pentru a rezolva probleme sau a îndeplini obiective într-un mediu digital (Eshet-Alkalai, 2004), cum ar fi descifrarea de simboluri, identificarea, selectarea şi prelucrarea informaţiei, orientarea şi abilităţile de comunicare în spaţiul digital etc. (Eshet, 2002; Eshet-Alkalai şi Amichai-Hamburger, 2002). Alfabetizarea digitală poate necesita un efort considerabil din partea unui adult expus în mod limitat la tehnologie, însă o parte semnificativă dintre copiii născuţi în ultimele două decenii au crescut înconjuraţi de TIC, alfabetizarea digitală dezvoltându-se în paralel cu cea tradiţională. Aceşti copii au fost numiţi în literatura de specialitate „nativi digitali”, (Prensky, 2001; Ng, 2012). Deşi par a fi puternic orientaţi către educaţie (Whitney-Vernon, 2004), datorită imersiunii digitale de la cele mai fragede vârste, ei dezvoltă modele de învăţare diferite faţă de generaţiile anterioare: sunt mai stimulaţi de elemente multimedia decât de text, sunt predispuşi să 2 Sursa: INS. 292 IOANA CĂRTĂRESCU PETRICĂ 4 înveţe experienţial şi dornici să primească informaţie într-un mod rapid şi condensat, sunt multitask-eri abili şi au o gândire non-liniară şi critică bine dezvoltată (Oblinger şi Hagner, 2005). Pentru a nu se plictisi, au nevoie de o mare diversitate de sarcini şi să fie implicaţi în mod activ în procesul învăţării (Hay, 2000; Barnes şi alţii, 2007). Cu toate acestea, şi ei au nevoie de educaţie formală în domeniul TIC, pentru a învăţa să utilizeze strategic aceste tehnologii, exploatându-le la maxim (Van Dijk, 2006). La polul opus faţă de nativii digitali, se găsesc imigranţii digitali (Prensky, 2001) – copii şi adulţi care nu au avut sau au avut mai rar acces la TIC, distingându-se de nativi prin gradul scăzut de fluenţă digitală şi prin necesităţile mult mai mari în materie de acces material şi de alfabetizare digitală. DIVIZIUNEA DIGITALĂ LA NIVEL INTERNAŢIONAL ÎN EUROPA ŞI ÎN ROMÂNIA Pentru a evidenţia necesitatea includerii măsurilor pentru combaterea diviziunii digitale în documentele strategice relevante, voi prezenta, în continuare, în mod comparativ, situaţia utilizării TIC în România faţă de cea a UE. Dintre toate continentele lumii, Europa se bucură de cel mai ridicat procent de utilizare a TIC, numai 19% din populaţia cu vârsta cuprinsă între 16 şi 74 de ani declarând, în anul 2014, că nu a utilizat niciodată un computer, 95,5% dintre gospodăriile din mediul urban şi 83,2% dintre cele din mediul rural puteau beneficia de acoperire pentru conexiuni de tip broadband, iar 76% dintre gospodăriile din UE 28 chiar deţinând o astfel de conexiune în anul 2013. Totuşi, în cadrul Uniunii Europene, există o semnificativă diviziune digitală între statele dezvoltate din Scandinavia şi cele din Europa de Vest şi fostele state comuniste ale Europei de Est. În ceea ce priveşte România, conform Profilului de ţară realizat pe baza Indicelui Economiei şi Societăţii Digitale 2015, se găseşte pe ultimul loc dintre toate statele UE 28 în ceea ce priveşte accesul şi utilizarea TIC, situaţia stând în felul următor (comparaţie cu Danemarca – statul care ocupă locul 1 în Uniune – şi cu media UE pentru ilustrare): Tabelul nr. 1 Comparaţie situaţie TIC România şi Danemarca faţă de media UE România Danemarca Media UE 28 Locul ocupat între statele UE 28 conform Indicelui 28 1 DESI Procent utilizatori de internet (16–74 ani) 48% 92% 75% Proporţia persoanelor care deţin cunoştinţe de bază TIC 20% 76% 59% Procentul de specialişti TIC 1,3% 4,1% 2,8% Proporţia reţelelor fixe în bandă largă din gospodării 54% 99% 70% Utilizatori ai serviciilor de e-guvernare 5,7% 69% 33% Sursa datelor: Indicele DESI 2015 realizat de CE. 5 DIVIZIUNEA DIGITALĂ ÎN ROMÂNIA – ANALIZĂ DE DOCUMENTE STRATEGICE 293 Tabelul nr. 2 Analiza principalelor documente strategice cu privire la diviziunea digitală Document strategic Obiective/domenii de actiune relevante pentru reducerea diviziunii digitale cheie, Grupurile sociale Toti cetătenii UE., la reducerea diviziunii digitale vizate îndeosebi grupurile Toti cetătenii UE, vulnerabile (specific: îndeosebi grupurile femei, persoane cu vulnerabile. Tipul de măsuri/prevederi relevanteFSE. cu privire prin educatiehandicap). i învătare continuă. – Creterea i certificarea alfabetizării digitale(nu sunt a mentionate explicit competentele populatiei. digitale). – Actiuni state membre: – Implementarea de politici privind alfabetizarea digitală, incluziunea digitală a grupurilor vulnerabile i elearningul. O 1. Dezvoltarea inteligentă – bazată pe Angajamente CE: Toti cetătenii UE. cunoatere i inovatie, dezvoltarea sustenabilă. – promovarea accesului material la TIC i a O.S. Societatea digitală. alfabetizăriiarea digitale. 2.4. Acces rapid i ultrarapid la internet. Actiuni CE: CadrulI.E. „O strategic agendă europeandigitală pentru relevant Europa”. de natură să influentezeÎndatoriri ale politicile statelor membre:româneti cu privire la diviziunea digitală – Îmbunătătirea2.6. Creterea infrastructurii gradului de alfabetizare pentru internet digitală, de – Finantarea acoperirii generale cu internet cu maredezvoltarea viteză, prin competentelor strategii i investitii digitaleDezvoltarea publice.i a competentelor bandă cheielargă. în rândul Se recomandă statelor membre: Toti cetătenii UE. incluziunii. UE (inclusiv– Alfabetizarea competente digitalădigitale). ca prioritate– creterea în Regulamentulcetătenilor competentelorcheie ale populatiei, prin educatie i învătare pe tot parcursul vietii. Agenda Digitală deaCadrul lungul strategic vietii O.S. 3 Promovarea echitătii, a coeziunii sociale(competentele Se recomandă digitale statelor sunt membre: incluse implicit). Cadrul European Strategia Europa 2020pentru Europa privind competentelepentru cooperarea i a cetăteniei active. – asigurarea accesului tuturor categoriilor sociale, cheie pentru învăteuropeană în inclusiv a celor defavorizate, la competente domeniul educatiei i formării profesionale 2020 294 IOANA CĂRTĂRESCU PETRICĂ 6 1. Persoanelerural. din mediul Tabelul nr. 2 (continuare) Persoanele cu handicap. Tehnologiile informatiei i comunicatiilor Angajamente CE: Toti cetătenii UE. Politica de coeziune a (TIC). – continuarea investirii în infrastructura TIC. UE în perioada – consolidarea alfabetizării i incluziunii digitale. 2014–2020 Îndatoriri state membre: – elaborarea de strategii i planuri de cretere digitală. Grupurile vulnerabile terea alfabetizării digitale în mod uniform Toti cetătenii români; elevii; Nu este cazul. în populatie. Grupurile grupurilorrural. vulnerabile.digitale. vulnerabile. – Introducereaelor TIC în coli i instruirea profesoiune ile– finantarea construirii infrastructurii TIC în mediul rilor. curitate ii TIC – Îmbunătătirea infrastructurii TIC. – Cre ie, Sănătate, Cultură i i Servicii de Infrastructură irea incluziunii sociale prin acces Asigurarea incluziunii sociale pentru – dezvoltarea de tehnologii de comunicare accesibile Nu există măsuri care să vizeze reducerea diviziunii CadrulCibernetică, strategicData eInclusion.i Media românesc CloudTIC. Sociale. Computing,cretere. relevant de învătare înOpenDigitală. ceea Data, i lace de infrastructura Nuprivete Big gestionare există potentiala obiective pentru de a– activitătasistată.comunicatiiÎmbunătătirea reducerea reducere sau directiiîn diviziunii a bandă calitătii diviziunii de largă. digitale. vietii actrelevante digitale în comunitătrurale. A.2 – 2.1. TIC Suport în2.2. Educat– – 2.3. pentru Instruirea dezvoltarea 4– –4.2.personalului Broadband Îmbunătăt competent– implicat în procesulD.A. D.A. 1 – eGuvernare, Interoperabilitate, Se 1 Este vorba despre grupurile vulnerabile în ansamblul lor; grupurile vulnerabile mentionate în mod specific vor fi trecute separat în această subsectiune. Strategia Natională Strategia NationalăStrategia natională – Îmbunătătirea informării prin inovare socială. privind Agenda pentru Cercetare,privind incluziunea Digitală pentru Dezvoltaresocială i reducerea România Tehnologică i Inovaresărăciei (2014–2020) 2014–2020 7 DIVIZIUNEA DIGITALĂ ÎN ROMÂNIA – ANALIZĂ DE DOCUMENTE STRATEGICE 295 ; tinerii tinerii venit din rural;cuscăzut. Eleviisărace. din familiiEleviidefavorizate. din zone Tabelul nr. 2 (continuare) iei Tinerii. i la Strategia Guvernului României pentru incluziunea cetăt e digitale în rândul ingului în cadrul programelor incluziunii în rândul tinerilor cu venituridin mici, prin programul Elevii. Elevii. rea prevederilor AgendeiTinerii Digitale în pentru generalPopulatia activă. Profesorii. terea accesului material la computere pentru Nu este cazul. Nudiviziunii există măsuridigitale.tinerilor. caremediul săactive rural vizezede (inclusivsau formare cu reducerearesurse venituri TIC). continuă.elevii didactice scăzute. –din asumaRomânia.200. familiiEuro în coli. formareaîn predare. profesorilor în vederea utilizării TIC – Promovarea extinderea e– elearn–cre– consolidarea – introducerea infrastructurii manualelor TIC în digitale. coli. iune – i dezvoltării corelate cu – dezvoltarea competentelorcheie ale populat relevante pentru reducereapermanente diviziunii digitale. a structurale fortei deEducatie: ale muncă,schimbările pietei muncii. – Baza materială a învătământului. enilor – O coală inovativă. Tineret i sport: ională în – principiul stimulării accesului tinerilor la TIC Nu există obiective sau directii de act DPI I. Cultură i Educatie Nonformală. – Dezvoltarea de competentEducatie. – consolidarea accesului material la TIC Programul de domeniulStrategia Politicii Natională de PlanulDPI IV. 3.1National Muncă Guvernare Sprijinirea ide antreprenoriat. 2013–2016 adaptabilitătii româniStrategia de etnie romăNatpentru OcupareaReforme 2014 pentru 2015–2020Tineret 2014–2020 Fortei de Muncă 2014–2020 296 IOANA CĂRTĂRESCU PETRICĂ 8 ANALIZA DOCUMENTELOR STRATEGICE RELEVANTE DIN PERSPECTIVA REDUCERII DIVIZIUNII DIGITALE Pentru a reduce diviziunea digitală este necesară o strategie bine conturată la nivel naţional. Atât în ceea ce priveşte documentele strategice relevante ale Uniunii Europene, cât şi pe cele ale statului român, îmbunătăţirea infrastructurii TIC şi creşterea accesului populaţiei la acestea reprezintă obiective importante. În continuare, voi analiza principalele strategii publice relevante pentru combaterea inegalităţilor informatice, pentru a evidenţia modul în care ele se raportează la diviziunea digitală şi la factorii care conduc la aceasta. Deşi analiza se va concentra cu precădere asupra cadrului strategic românesc, voi începe prin a analiza o serie de documente relevante ale UE, prin care sunt asumate angajamente în domeniu şi sunt formulate recomandări pentru statele membre. CADRUL STRATEGIC EUROPEAN • Strategia Europa 2020 Europa 2020 reprezintă unul dintre documentele-cadru strategice de cea mai mare importanţă pentru statele membre UE la momentul de faţă. În centrul acestui document se regăsesc trei piloni prioritari: dezvoltarea inteligentă, dezvoltarea sustenabilă şi dezvoltarea incluzivă. Utilizarea tehnologiei informaţiei şi comunicaţiilor este recunoscută ca fiind extrem de importantă în atingerea acestor priorităţi. Totuşi, recomandările adresate statelor membre le vizează mai degrabă pe cele mai dezvoltate din punct de vedere al accesului şi utilizării TIC: se concentrează pe modernizarea infrastucturii de internet şi pe creşterea utilizării serviciilor online, în timp ce principalele probleme cu care se confruntă statele mai puţin dezvoltate din UE sunt accesul material de bază la TIC şi alfabetizarea digitală minimală a populaţiei. Agenda Digitală pentru Europa Are ca obiectiv general „a aduce beneficii economice şi sociale durabile datorită unei pieţe unice digitale bazate pe internetul rapid şi ultrarapid şi pe aplicaţiile interoperabile” şi reuneşte o serie de domenii de acţiune potrivite pentru statutul UE de lider la nivel mondial în domeniul infrastructurii şi utilizării TIC. Astfel, accentul cade îndeosebi pe aspecte legate de unificarea şi întărirea poziţiei pieţei TIC europene pe continent, pe achiziţionarea de infrastructură de ultimă generaţie şi pe dezvoltarea serviciilor online. Aceste probleme sunt destul de avansate pentru state aflate de cealaltă parte a barierei digitale, precum România. Deşi cuprinde şi o direcţie de acţiune cu ţinte de performanţă aferente care vizează creşterea competenţelor digitale şi a e-incluziunii în rândul cetăţenilor UE, problema diviziunii digitale semnificative dintre statele membre este ignorată, 3 . reducerea disparităţilor dintre acestea nereprezentând un obiectiv explicit 3 Se urmăreşte o creştere procentuală a competenţelor digitale şi e-incluziunii la nivelul UE, însă nu se specifică faptul că această creştere ar trebui să aibă loc cu prioritate în rândul statelor defavorizate digital. 9 DIVIZIUNEA DIGITALĂ ÎN ROMÂNIA – ANALIZĂ DE DOCUMENTE STRATEGICE 297 Cadrul European privind competenţele-cheie pentru învăţarea de-a lungul vieţii Acest document strategic delimitează un set de opt competenţe esenţiale pentru competitivitatea şi productivitatea pe piaţa muncii pe care ar trebui să le deţină orice tânăr European care a absolvit ciclurile de învăţământ obligatoriu şi pe care ar trebui să şi le însuşească orice adult prin intermediul programelor de învăţare de-a lungul vieţii, pentru a putea beneficia de principiul egalităţii şi accesului pentru toţi (un accent deosebit este pus pe însuşirea competenţelor de bază de către grupurile defavorizate). Una dintre aceste competenţe indispensabile pentru oricare cetăţean European este cea digitală, care implică deprinderea abilităţilor de bază în domeniul TIC. • Cadrul strategic pentru cooperarea europeană în domeniul educaţiei şi formării profesionale 2020 Deşi Cadrul European privind competenţele-cheie pentru învăţarea de-a lungul vieţii identifică abilităţile de bază în domeniul TIC ca reprezentând o competenţă- cheie la nivelul UE, CSCEEFP 2020 nu ţine cont de acest fapt. Astfel, cu toate că unul dintre cele patru obiective ale sale este „Promovarea echităţii, a coeziunii sociale şi a cetăţeniei active” (p. 3), competenţele digitale nu sunt menţionate explicit în document, ci sunt considerate a fi de bază (şi prevăzute cu indicatori-ţintă) doar citirea, matematica şi ştiinţele exacte. • Politica de coeziune a UE în perioada 2014–2020 În cadrul acestui document se regăseşte în sfârşit preocuparea pentru reducerea diviziunii digitale dintre statele membre, specificându-se ca prim obiectiv concentrarea investiţiilor în infrastructura TIC realizate din FEDR, în special în regiunile izolate, în zonele rurale şi în regiunile UE mai puţin dezvoltate. Totuşi, accentul continuă să cadă asupra înlocuirii infrastructurii cu una mai performantă (ex. internet de mare viteză), introducerii ultimelor tehnologii în cercetare şi inovaţie, construirii de oraşe inteligente etc. Această tendinţă se observă şi la nivelul recomandărilor făcute statelor membre, unde nu se mai regăseşte preocuparea explicită pentru reducerea diviziunii digitale interne. CADRUL STRATEGIC ROMÂNESC • Strategia Naţională privind Agenda Digitală pentru România 2014–2020 Agenda digitală pentru România îşi propune alinierea la nivelul statului nostru cu priorităţile şi obiectivele Agendei digitale pentru Europa. Autorii strategiei îşi asumă faptul că programul propus este unul „ambiţios”, însă el pare a fi adaptat mai degrabă unui stat puternic informatizat, unde primele priorităţi ţin de creşterea performanţei tehnologice şi utilizarea de aplicaţii inovative. Însă având în vedere diviziunea digitală internă şi internaţională semnificativă a ţării noastre, ar fi fost de aşteptat ca îmbunătăţirea accesului de bază la TIC, alfabetizarea digitală şi creşterea competenţelor digitale ale populaţiei să reprezinte un domeniu prioritar 298 IOANA CĂRTĂRESCU PETRICĂ 10 de acţiune în sine, aşa cum se întâmplă şi în cazul strategiei europene, nu doar o serie de măsuri printre obiectivele specifice ale domeniilor principale Accentul prea mare pus în document pe elemente digitale avansate precum Open Education Resources şi Web 2.0 pare să piardă din vedere nivelurile foarte diferite de alfabetizare digitală atât a elevilor, cât şi a profesorilor şi diferenţele de acces la tehnologie de bază (computer) dintre mediile de rezidenţă, regiunile ţării şi diferitele categorii sociale. Un obiectiv mai realist pentru 2020 în contextul actual ar putea fi dobândirea unei alfabetizări digitale de bază pentru majoritatea elevilor şi profesorilor ţării. • Strategia Naţională pentru Cercetare, Dezvoltare Tehnologică şi Inovare Menţionează o singură dată TIC, ca domeniu de specializare inteligentă, din perspectiva potenţialului ştiinţific şi comercial pe care îl deţine, făcând referire la aplicaţiile software-ului nou în ştiinţă. Nu aminteşte însă în niciun fel importanţa creşterii alfabetizării digitale sau a creşterii accesului la TIC în consolidarea şi promovarea cercetării şi dezvoltării tehnologice româneşti. • Strategia naţională privind incluziunea socială şi reducerea sărăciei (2014–2020) Deşi are ca obiectiv ca „toţi cetăţenii să aibă oportunităţi egale de a participa în societate, să fie apreciaţi şi valorizaţi, să trăiască în demnitate, iar nevoile lor elementare să fie satisfăcute şi diferenţele respectate” (p. 3), inegalitatea şi diferenţa de şanse produse de diviziunea digitală nu sunt recunoscute şi tratate ca atare în mod explicit în cadrul documentului. În cadrul strategiei se observă faptul că „TIC şi serviciile inovatoare sunt aproape inexistente în sectorul social din România. Programele de cercetare nu s-au concentrat încă pe priorităţile sociale sau pe grupurile sociale” (p. 50), însă singura menţiune relevantă cu privire la incluziunea digitală vizează necesitatea extinderii infrastructurii TIC în mediul rural. • Strategia Naţională în domeniul Politicii de Tineret 2014–2020 Documentul specifică faptul că deşi 80% dintre europenii cu vârsta cuprinsă între 15 şi 24 de ani utilizează zilnic computerul şi internetul, tinerii români se află printre ultimii din UE din acest punct de vedere, rata de utilizare a acestor tehnologii fiind de sub 50%. Cu toate că această stare de fapt îngrijorătoare a fost revelată, ea nu se mai reflectă în niciun fel în subsecţiunea rezultatelor aşteptate din finalul subcapitolului. Totuşi, printr-unul dintre principiile strategiei – cel al transparenţei – se subliniază necesitatea accesului la tehnologii ale informaţiei pentru toţi tinerii. • Strategia Guvernului României pentru incluziunea cetăţenilor români de etnie romă pentru 2015–2020 După cum o arată statisticile citate în cadrul acestui document strategic, minoritatea românilor de etnie romă este cea mai expusă riscului de sărăcie şi este afectată mult mai sever de fenomene negative, precum rata scăzută a alfabetizării, nivelul de educaţie scăzut, abandonul şcolar ridicat şi nivelul de ocupare scăzut, comparativ cu celelalte grupuri etnice. Având în vedere faptul că diviziunea digitală 11 DIVIZIUNEA DIGITALĂ ÎN ROMÂNIA – ANALIZĂ DE DOCUMENTE STRATEGICE 299 afectează, la rândul său, în cea mai mare măsură populaţiile cu nivelul cel mai scăzut de venit şi de educaţie, punând bariere suplimentare în calea ocupării şi adăugând o dimensiune suplimentară de inegalitate, ar fi fost oportună introducerea a cel puţin unei direcţii de acţiune cu privire la îmbunătăţirea accesului persoanelor de etnie romă la TIC şi a competenţelor acestora în domeniu. • Strategia Naţională pentru Ocuparea Forţei de Muncă 2014–2020 Printre principalele provocări specifice pieţii muncii româneşti identificate de acest document strategic se numără „nivelul scăzut al utilizării TIC de către populaţie, precum şi utilizarea lor limitată în economie” (p. 35). Această stare de fapt implică un nivel scăzut de competenţe în rândul populaţiei, de unde decurge şi o competitivitate scăzută pe piaţa europeană şi internaţională. Din acest motiv, MMFPSPV consideră „extinderea infrastructurii şi utilizării TIC” (p. 43) ca reprezentând o condiţionare în ceea ce priveşte îndeplinirea obiectivului de promovare a ocupării forţei de muncă, această condiţionare ţinând de domeniul politicilor economice (în mod surprinzător, nu şi de cel al politicilor educaţionale). • Planul Naţional de Reforme 2014 Prevede măsuri de îmbunătăţire a accesului material al elevilor la TIC şi a competenţelor digitale ale profesorilor. Aceste măsuri sunt bune în sine, dar insuficiente. În primul rând, deşi sunt un segment demografic extrem de important pentru asigurarea reducerii diviziunii digitale în viitor, elevii nu sunt singurii care ar trebui să beneficieze de accesul la TIC, diviziunea digitală găsindu-se şi în rândul studenţilor, a grupurilor vulnerabile, a persoanelor din mediul rural etc., incluziunea digitală a acestora fiind trecută cu vederea în document. • Programul de Guvernare 2013–2016 Programul de guvernare îşi propune, pe lângă asumarea Agendei Digitale a României, obiective destul de ambiţioase cu privire la introducerea accesului şi competenţelor TIC în educaţie. Presupunând că infrastructura regională permite conectarea fiecărei şcoli la internet de mare viteză până anul viitor, după cum se urmăreşte, şi că trei ani ar fi o perioadă suficientă pentru a forma toţi profesorii în utilizarea eficientă a noilor tehnologii, introducerea manualelor electronice înainte de a asigura tuturor elevilor o alfabetizare digitală uniformă ar putea duce la disparităţi între performanţele celor care au competenţe digitale şi acces la TIC acasă şi cei care nu au. Astfel, programa şcolară ar trebui la rândul ei modificată în astfel încât să ajute la uniformizarea nivelului de alfabetizare digitală a elevilor şi să fie adaptată noilor moduri de asimilare a informaţiei caracteristice nativilor digitali (Barnes şi alţii, 2007, Prensky, 2001). Singura altă categorie sociodemografică menţionată în raport cu TIC sunt tinerii, urmărindu-se creşterea accesului acestora la TIC. Ca şi în cazul PNR, trebuie menţionat şi aici că diviziunea digitală afectează cel mai mult grupurile vulnerabile, accesul cărora (atât material, cât şi sub formă de creşterea competenţelor) la tehnologiile digitale fiind indicat să constituie, la rândul său, o prioritate strategică, în vederea reducerii inechităţii sociale. 300 IOANA CĂRTĂRESCU PETRICĂ 12 CONCLUZII ŞI RECOMANDĂRI Atât decalajele semnificative între situaţia accesării TIC în România faţă de restul UE, cât şi importanţa acordată competenţelor digitale de strategiile şi politicile UE acestui domeniu indică faptul că nu se mai poate vorbi despre un lux atunci când ne gândim la accesul la computer şi la internet, ci de o necesitate care va fi în scurt timp la fel de pregnantă precum cea a accesului la educaţia primară. Prima imagine care se desprinde din această analiză a documentelor strategice şi programatice relevante pentru reducerea diviziunii digitale în România este necesitatea unei viziuni unificate, incluzive asupra acestei probleme, care să nu se limiteze la anumite categorii sociale (ex.: elevi), ci să urmărească asigurarea accesului la TIC şi la competenţe digitale a tuturor grupurilor sociale, în special a celor vulnerabile. Cum diferitele grupuri vulnerabile (persoane de etnie romă, persoane în vârstă, persoane cu handicap etc.) au necesităţi şi obstacole de natură diferită în ceea ce priveşte accesul la TIC, fiecare trebuie să dispună de măsuri specifice pentru creşterea incluziunii digitale. Apoi, majoritatea măsurilor şi obiectivelor cuprinse în documentele strategice româneşti analizate se adresează doar sferei învăţământului obligatoriu, ignorându-se de cele mai multe ori situaţia categoriilor sociale vulnerabile care nu mai sunt pe băncile şcolii sau care au acces scăzut la educaţie. În plus, deşi educaţia este, într-adevăr, domeniul prioritar în reducerea diviziunii digitale, literatura de specialitate arată că simplul fapt de a avea acces la TIC la şcoală nu va elimina această diviziune, ci doar o va muta din sfera accesului material în cea a accesului prin aptitudini şi prin modul de utilizare (van Djik, 2006). Este nevoie de o strategie coerentă dedicată educării simultane a unui amalgam de elevi – unii nativi, alţii imigranţi digitali, astfel încât atât programa şcolară, cât şi metodele de predare şi de învăţare să răspundă nevoilor ambelor grupuri şi să le aducă spre un nivel comun de cunoştinţe şi competenţe, inclusiv de natură digitală. De asemenea, profesorii trebuie formaţi şi sprijiniţi intens în demersul de modificare a modului tradiţional de predare prin introducerea TIC. Trebuie să se ia în considerare faptul că nu este suficientă doar învăţarea cadrelor didactice să utilizeze ei înşişi noile tehnologii şi a le furniza o serie de materiale electronice pentru utilizarea la clasă, ci e necesară şi o modificare structurală în organizarea programelor şcolare, astfel încât să corespundă noilor instrumente de predare şi nevoilor specifice de învăţare ale nativilor digitali, fără a lăsa însă în urmă pe cei cu o fluenţă mai mică în acest domeniu. Investirea în creşterea competenţelor şi utilizării TIC în rândul populaţiei nu va duce numai la limitarea diviziunii digitale şi, implicit, a inegalităţii pe plan naţional, ea va duce şi la creşterea ocupării forţei de muncă, a productivităţii, a performanţei şi competitivităţii economiei şi la reducerea diviziunii digitale şi discrepanţelor economice dintre România şi celelalte state ale Uniunii Europene. Este, deci, necesar ca accesul egal – de toate tipurile – al tuturor categoriilor de populaţie la TIC să devină o prioritate în planificarea strategiilor de dezvoltare pentru anii ce vor urma. 13 DIVIZIUNEA DIGITALĂ ÎN ROMÂNIA – ANALIZĂ DE DOCUMENTE STRATEGICE 301 Recomandări – Colectarea de date statistice detaliate cu privire la accesul material, competenţele, utilizarea şi necesităţile legate de TIC ale fiecărui grup vulnerabil în parte. – Cuprinderea de măsuri specifice pentru asigurarea incluziunii digitale a fiecărui grup vulnerabil în strategiile şi politicile relevante (în special cele dedicate incluziunii sociale). – Implicarea activă a profesorilor de către decidenţi în dezvoltarea de politici cu privire la utilizarea TIC în procesul de predare, respectându-li-se expertiza şi ţinându-se cont de sugestiile şi rezervele acestora. – Relaxarea şi descentralizarea programei de învăţământ astfel încât să permită fiecărui profesor să inoveze şi să utilizeze TIC la clasă în mod creativ şi potrivit nivelului de competenţă digitală al elevilor săi. – Asigurarea unei infrastructuri de sprijin adresată profesorilor în utilizarea TIC, atât în ceea ce priveşte suportul tehnic permanent, cât şi în ceea ce priveşte posibilitatea de a primi sprijin pentru a se pregăti suplimentar în ariile de competenţă digitală în care simte că are carenţe. – Introducerea unui program echivalent cu Euro 200 pentru profesorii care nu îşi pot permite un computer personal şi o conexiune la internet, pentru a-şi putea pregăti lecţiile în mod optim şi a-şi îmbunătăţi propriile abilităţi tehnice şi de utilizare a Web 2.0. – Împărţirea cursurilor de competenţe TIC dedicate elevilor şi profesorilor pe niveluri diferite, ţinându-se cont de fluenţa digitală preexistentă. – Demararea unei campanii de informatizare la nivel naţional, dedicată în 4 , reunind elemente precum: mod prioritar comunităţilor defavorizate digital ● Asigurarea infrastructurii tehnologice de bază – asigurarea unor centre gratuite dotate cu computere şi conexiune la internet şi personal de asistenţă puse la dispoziţia populaţiei. ● Organizarea de cursuri periodice TIC gratuite şi adaptate la nevoile informatice ale comunităţii. ● Realizarea de campanii de popularizare a măsurilor de mai sus şi de informare beneficiarilor cu privire la modul în care competenţele TIC le pot îmbunătăţi viaţa. ● Colaborarea cu autorităţile locale pentru identificarea persoanelor care ar putea beneficia de acest tip de servicii şi programe. ● Asistarea persoanelor din categorii defavorizate digital în procurarea de echipamente TIC în condiţii mai avantajoase prin parteneriate cu companii din domeniu sau prin subvenţionarea acestui tip de achiziţii de la bugetul de stat sau din fonduri europene. 4 Comunităţi aflate îndeosebi în mediul rural, izolate şi/sau cu o densitate mare de membri ai grupurilor vulnerabile. 302 IOANA CĂRTĂRESCU PETRICĂ 14 Acknowledgments Această lucrare este elaborată şi publicată sub auspiciile Institutului de Cercetare a Calităţii Vieţii, Academia Română ca parte din proiectul co-finanţat de Uniunea Europeană prin Programului Operaţional Sectorial Dezvoltarea Resurselor Umane 2007–2013 în cadrul proiectului Pluri şi interdisciplinaritate în programe doctorale şi postdoctorale Cod Proiect POSDRU/159/1.5/S/ 141086. BIBLIOGRAFIE Barnes, K., Marateo, R., Ferris, P., Teaching and Learning with the Net Generation, în „Innovate: Journal of Online Education”, vol. 3, nr. 4, 2007, disponibil online la http://www.ajhepworth. yolasite.com/resources/Teaching_and_Learning_with_the_Net_Generation.pdf. Borisov, D., Bărbulescu, G., A Statistical Outlook on the Development of E-Government and Digital Divide in Romania, în “Management Research and Practice”, vol. 4, no. 3, 2012, pp. 46–56, disponibil online la http://mrp.ase.ro/no43/f5.pdf. Borisov, D., Şerban, E., The Digital Divide in Romania – A Statistical Analysis, în „Economia. Seria Management”, vol. 15, nr. 1, 2012, disponibil online la http://www.management.ase.ro/ reveconomia/2012-1/19.pdf. Cho, J., de Zuniga, H., Rojas, H., Shah, D., Beyond access: the digital divide and Internet uses and gratifications, în „IT & Society”, nr. 1 (4), 2003, pp. 46–72, disponibil online la http://www. journalism.wisc.edu/~dshah/ITS2003.pdf. Çilan, Ç., Bolat, B., Coskun, E., Analyzing digital divide within and between member and candidate countries of European Union, în “Government Information Quarterly”, 2009, pp. 98–105, disponibil online la http://www.sciencedirect.com/science/article/pii/S0740624X08000610. Cuervo, M. R. V., Menéndez, A. J. L., A multivariate framework for the analysis of the digital divide: Evidence for the European Union-15, în “Information & Management”, vol. 43, no. 6, 2006, pp. 756–766, disponibil online la http://www.sciencedirect.com/science/article/pii/ S0378720606000486. Cullen, R., Adressing the Digital Divide, în „Online Information Review”, nr. 5, 2001, pp. 311−320, disponibil online la http://www.emeraldinsight.com/doi/abs/10.1108/14684520110410517. Cuneo, C., Globalized and Localized Digital Divides Along the Information Highway: A Fragile Synthesis Across Bridges, Ramps, Cloverleaves, and Ladders, 2002, disponibil online la http://socserv2.mcmaster.ca/sociology/Digital-Divide-Sorokin-4.pdf. DiMaggio, P., Hargittai, E., Celeste, C., Shafer, 2004, Digital Inequality: From Unequal Access to Differentiated Use, în Neckerman, K., (ed.), Digital Inequality, New York, Russell Sage Foundation, 2001, disponibil online la http://www.eszter.com/research/pubs/dimaggio-etal- digitalinequality.pdf. Eshet, Y., Digital literacy: A new terminology framework and its application to the design of meaningful technology-based learning environments, în Barker, P., Rebelsky, S., (Eds.), Proceedings of EDMEDIA, 2002 World Conference on Educational Multimedia, Hypermedia, & Telecommunication, Norfolk, VA: Association for the Advancement of Computing in Education, 2002, pp. 493–498, disponibil online la http://www.editlib.org/p/10316/. Eshet-Alkalai, Y., Digital Literacy: A Conceptual Framework for Survival Skills in the Digital Era, în “Journal of Educational Multimedia and Hypermedia”, vol. 13, no. 1, 2004, pp. 93–106, disponibil online la http://www.openu.ac.il/Personal_sites/download/Digital-literacy2004-JEMH.pdf. European Commission, DESI Country Profile Denmark, 2015, disponibil online la http://ec.europa.eu/ digital-agenda/en/news/desi-2015-country-profiles. 15 DIVIZIUNEA DIGITALĂ ÎN ROMÂNIA – ANALIZĂ DE DOCUMENTE STRATEGICE 303 European Commission, DESI Country Profile Romania, 2015, disponibil online la http://ec.europa.eu/ digital-agenda/en/news/desi-2015-country-profiles. Hay, L. E., Educating the Net Generation, în “The Social Administrator”, vol. 57, no. 54, 2000, pp. 6–10. Institutul Naţional de Statistică, Accesul populaţiei la tehnologia informaţiilor şi comunicaţiilor în anul 2014, noiembrie 2014, disponibil online la http://www.insse.ro/cms/files/statistici/ comunicate/com_anuale/tic/tic_r2014.pdf. International Telecommunications Union, Measuring the Information Society Report, 2014, disponibil online la https://www.itu.int/en/ITU-D/Statistics/Documents/publications/mis2014/MIS2014_ without_Annex_4.pdf. Ng, W., Can we teach digital natives digital literacy?, în „Computers & Education”, nr. 59, 2012, pp. 1065–1078, disponibil online la https://seminarioti.files.wordpress.com/2013/06/can-we- teach-digital-natives-digital-literacy.pdf Oblinger, D. G., Oblinger, J. L., Educating the Net Generation, prezentată în cadrul conferinţei EDUCAUSE, Washington, D.C., august, 2005, disponibil online la http://www.educause.edu/ books/educatingthenetgen/5989. Organization for Economic Cooperation and Development (OECD), Understanding The Digital Divide, 2001. Prensky, M., Digital Natives, Digital Immigrants, în „On the Horizon”, MCB University Press, vol. 9, nr. 5, 2001, disponibil online la http://www.marcprensky.com/writing/Prensky%20%20Digital %20Natives,%20Digital%20Immigrants%20-%20Part1.pdf. Primo Braga, C. A., The networking revolution opportunities and challenges for developing, working paper pentru Banca Mondială, 2000. Ribeiro de Jesus, F. M., Digital Divide across the European Union, dizertaţie susţinută la Instituto Superior de Estatística e Gestão de Informação da Universidade Nova de Lisboa, 2011, disponibil online la http://run.unl.pt/bitstream/10362/11651/1/TEGI0289.pdf. Şandor, S. D., Romania’s Digital Divide and the Failures of E-Government, în “Transylvanian Review of Administrative Sciences”, 16 E/2006, pp. 154–162, 2006, disponibil online la http://rtsa.ro/tras/index.php/tras/article/view/238. Steyaert, Digitale vaardigheden: Geletterdheid in de informatiesamenleving, Rathenau Instituut, Haga, 2000, apud Van Dijk, 2006 (op. cit). Tufă, L., Diviziunea digitală. Accesul şi utilizarea internetului în România, comparativ cu ţările Uniunii Europene, în „Calitatea Vieţii”, nr. 1–2, 2010, pp. 71–86. van Dijk, J., Digital divide research, achievements and shortcomings, în „Poetics” nr. 34, 2006, pp. 221– 235, disponibil online la http://www.sciencedirect.com/science/article/pii/S0304422X06000167. van Dijk, J., The Deepening Divide Inequality in the Information Society, Sage Publications, Thousand, Oaks CA/London/New Delhi, 2005. Vehovar, V., Sicherl, P., Hüsing, T., Dolnicar, V., Methodological challenges of digital divide measurements”, în “The Information Society”, nr. 22, 2006, pp. 279−290. Warschauer, M., Reconceptualizing the Digital Divide, în “First Monday”, vol. 7, nr. 7, disponibil online la http://ojphi.org/ojs/index.php/fm/article/view/967/888. Whitney-Vernon, K., Think you know what makes a teenager tick? Better think again, Financial Post, April 26, în Barnes et al., 2007, op cit. ven though the European Union is, on average, a world leader when it comes to access to information technology and E communications (IT&C) and its citizens’ high level of digital competence, there are great disparities among its member states regarding this issue. Romania is the least digitally developed of the entire EU 28, as it is strongly affected by a new kind of social inequality: the digital divide. Thus, citizens from rural areas, those with lower levels of income and education and 304 IOANA CĂRTĂRESCU PETRICĂ 16 members of vulnerable groups have much lower material access to IT&C and digital competences than those who live in urban areas, and those who have higher financial possibilities and education levels. The low level of access of a significant portion of the population constitutes an obstacle in their path to information, education, employment and high competitivity and productivity on the labor market. This state of things eventually has repercussions on the fields of education, employment, social inclusion and the fight against poverty and other important strategic areas on a national level. In an attempt to identify the manner in which the Romanian state envisions its fight against digital divide, in the wider context of the EU recognition of the significant role played by IT&C in the Union’s progress, I have analyzed the provisions of important strategic documents from fields relevant (by topic or by implications) to this type of inequality. The analyzed documents mostly pertain to the national legal framework, but I have also included in my research certain relevant European strategies, through the provisions of which recommendations were made to the member states on the present subject. Following the analysis, I have formulated a series of recommendations meant to increase the efficiency of the Romanian fight against digital divide. Keywords: digital divide, digital competences, digital inclusion. 